মঙলবাৰে নিশা শোণিতপুৰ জিলাৰ জামুগুৰিহাটৰ বাকোলাৰ ১৫ নং ৰাষ্ট্ৰীয় ঘাইপথত এক ভয়াৱহ পথ দুৰ্ঘটনা সংঘটিত হৈ দুজন চালকৰ কৰুণ মৃত্যু হোৱাৰ খবৰ পোৱা গৈছে। বিশেষ সূত্ৰই জনোৱা মতে, ৫ ডিচেম্বৰৰ ৰাতি জামুগুৰিহাটৰ বাকোলাত ৰাজপথতে এখন টেংকাৰ আৰু ট্ৰাকৰ মুখামুখি সংঘৰ্ষ হয়। ফলত দুয়োখন গাড়ীৰে সন্মুখ ভাগৰ বেয়াকৈ ক্ষতিগ্ৰস্ত হয়। সন্মুখৰ অংশ ইমান বেয়াকৈ ভাগি গৈছিল যে চালক দুজন গাড়ীৰ ভিতৰৰ পৰা বাহিৰলৈ ওলাই আহিব পৰা নাছিল। কিছু সময়ৰ পিছতে দুৰ্ঘটনাগ্ৰস্ত ট্ৰাকখনত জুইৰ সূত্ৰপাত হয়। ফলত গাড়ী দুখনত আবদ্ধ হৈ থকা চালক দুজনৰ কৰুণ মৃত্যু হয়। হেণ্ডিমেন মোকলেছ আহমেদ কোনোমতে ৰক্ষা পৰে। দুৰ্ঘটনাত পতিত গাড়ীকেইখনৰ মাজৰ চিমেণ্ট কঢ়িয়াই নিয়া ট্ৰাকখন (AS-07-C-3581) গুৱাহাটীৰ পৰা লখিমপুৰলৈ গৈ আছিল আৰু তেলৰ টেংকাৰখন (AS-07-C-7961) বিপৰীত দিশৰ পৰা আহি আছিল। জানিব পৰা মতে ট্ৰাকখনৰ চালকজন মৰিগাওঁ জিলাৰ চফিকুল আহমেদ। টেংকাৰখনৰ চালকজনক চিনাক্ত কৰিব পৰা হোৱা নাই। সূত্ৰটোৱে কোৱামতে অগ্নিনিৰ্ব্বাপক বাহিনীৰ তিনিখন গাড়ী আহি প্ৰায় তিনিঘণ্টাৰ পাছত জুই নুমুৱাবলৈ সক্ষম হয়। এই অগ্নিকাণ্ডৰ ফলত প্ৰায় ৪ ঘণ্টা সময় পথত তীব্ৰ যানজঁটৰ সৃষ্টি হৈছিল।
অসম আৰক্ষীত ওলাইছে ২৪৪০ টা পদত চাকৰি, কেতিয়া কিদৰে কৰিব পাৰিব আবেদন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
